《散社后示诸子兼辞酒会》
明代·吴梦旸

苏晋长斋列饮中，留连聊与故人同。
生憎情剧三眠柳，徒自身轻半死桐。
细草忽随春浪碧，远山浑入夕阳空。
无端觅得桃花枕，一觉悠悠答昼公。

作者简介：浙江归安人，字允兆。好吟诗，善作曲，亦工山水，与同郡臧懋循、茅维、吴稼竳并称四子。晚游金陵，征歌顾曲，齿龋牙落，犹呜呜按拍。有《射堂诗抄》。
词学图录